钦定古今图书集成/理学汇编/经籍典/第139卷 > 《汉韩婴诗外传三》 > 《无将大车》
## 钦定古今图书集成/理学汇编/经籍典/第139卷 > 《汉韩婴诗外传三》 > 《无将大车》

魏文侯之时，子质仕而获罪焉，去而北游，谓简主曰：
“从今已后，而不复树德于人矣。”简主曰：“何以也？”质曰：
“吾所树，堂上之士半；吾所树朝廷之大夫半；吾所树，
边境之人亦半。今堂上之士恐我以法，边境之人劫
我以兵，是以不树德于人也。”简主曰：“噫子之言过矣。
夫春树桃李，夏得阴其下，秋得阴其实；春树蒺蔾，夏”
不可采其叶，秋得其刺焉。由此观之，在所树也。今子
所树，非其人也，故君子先择而后种也。《诗》曰：“无将大
车，惟尘冥冥。”